title: TREOIR THARMLIGTHE (AE) /... ÓN gCOIMISIÚN lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine chun mearcair a úsáid i lampaí fosfair neamhlíneacha trí bhanda

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Chun í a chur in oiriúint don dul chun cinn teicniúil agus eolaíoch, leis an Treoir Tharmligthe seo ón gCoimisiún leasaítear Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle maidir le srian ar shubstaintí guaiseacha áirithe a úsáid i dtrealamh leictreach agus leictreonach (athmhúnlú)
                  1
                (Treoir RoHS). Baineann an leasú le díolúine maidir le feidhmeanna sonracha ina bhfuil mearcair i lampaí fosfair neamhlíneacha trí bhanda.

               Le Treoir RoHS, cuirtear srian ar shubstaintí guaiseacha áirithe a úsáid i dtrealamh leictreach agus leictreonach (TLL), mar a shonraítear in Airteagal 4. Tá srian ar dheich substaint faoi láthair agus liostaítear iad in Iarscríbhinn II a ghabhann leis an Treoir: luaidhe, mearcair, caidmiam, cróimiam heicsifhiúsach, défheinil pholabróimínithe (PBB), éitir dhéfheiníle pholabróimínithe (PBDE), bios (2-eitilheicsil) taláit (DEHP), taláit bhúitilbeinsile (BBP), taláit débhúitile (DBP) agus taláit dé-iseabúitile (DIBP). Liostaítear in Iarscríbhinní III agus IV ábhair agus comhpháirteanna TLL le haghaidh feidhmeanna sonracha atá díolmhaithe ó na srianta ar shubstaintí a leagtar síos in Airteagal 4(1).

               Le hAirteagal 5 den Treoir, déantar foráil maidir le hIarscríbhinní III agus IV a oiriúnú don dul chun cinn eolaíoch agus teicniúil, lena bhféadfar deonú díolúintí, athnuachan díolúintí nó cúlghairm díolúintí a áireamh. De bhun Airteagal 5(1)(a), níltear le díolúintí a áireamh in Iarscríbhinní III agus IV ach amháin mura lagóidh an t‑áireamh sin an chosaint don chomhshaol agus don tsláinte a thugtar le Rialachán (CE) Uimh. 1907/2006 (REACH)
                  2
                agus má chomhlíonann siad aon cheann de na coinníollacha seo a leanas: (i) is dodhéanta go heolaíoch nó go teicniúil an tsubstaint a dhíothú nó an tsubstaint a ionadú trí athruithe ar an dearadh, nó trí ábhair agus comhpháirteanna nach bhfuil aon cheann de na hábhair nó na substaintí a liostaítear in Iarscríbhinn II ag teastáil lena n‑aghaidh; (ii) ní áirithítear iontaofacht na n‑ionadach; (iii) is dócha gur mó na tionchair dhiúltacha iomlána don chomhshaol, don tsláinte agus do shábháilteacht an tomhaltóra mar thoradh ar an tsubstaint a ionadú ná na tairbhí iomlána don chomhshaol, don tsláinte agus do shábháilteacht an tomhaltóra.

               Ní mór infhaighteacht na n‑ionadach agus tionchar socheacnamaíoch an ionadaithe a chur san áireamh sna cinntí maidir le díolúintí, agus le fad na ndíolúintí sin. Ní mór aon tionchar a d’fhéadfadh a bheith ar an nuálaíocht a chur san áireamh sna cinntí maidir le fad na ndíolúintí. Ní mór smaointeoireacht saolré ar thionchair fhoriomlána na díolúine a chur i bhfeidhm, i gcás inarb ábhartha.

               Sonraítear le hAirteagal 5(1)(a) freisin nach mór don Choimisiún gníomhartha tarmligthe aonair a ghlacadh chun ábhair agus comhpháirteanna TLL le haghaidh feidhmeanna sonracha a liostaítear in Iarscríbhinní III agus IV a chur san áireamh. Le hAirteagal 5(3) agus Iarscríbhinn V, tugtar tuairisc ar an nós imeachta chun iarratais a bhaineann le díolúine a chur isteach.

               2.COMHAIRLIÚCHÁIN ROIMH GHLACADH AN GHNÍMH

               Tá iarrataí
                  3
                faighte ag an gCoimisiún ó oibreoirí eacnamaíocha maidir le díolúintí a dheonú nó a athnuachan faoi Airteagal 5(3) agus faoi Iarscríbhinn V a ghabhann le Treoir RoHS.

               Le díolúine 2(b)(3) atá in Iarscríbhinn III faoi láthair, ceadaítear mearcair a úsáid i lampaí fosfair neamhlíneacha trí bhanda a bhfuil feadán > 17 mm ar trastomhas acu (e.g. T9): 15 mg.

               Fuair an Coimisiún dhá iarratas chun an díolúine sin a athnuachan in 2015. Go bunúsach, mhaígh na hiarratasóirí nach raibh fáil ar na hionadaigh le haghaidh na bhfeidhmeanna a chumhdaítear leis an díolúine sin
                  4
               . Rinneadh athnuachan ar cheann de na hiarratais i mí Eanáir 2020 le faisnéis bhreise, go háirithe a mhéid a bhaineann leis an teorainn infheidhmithe mhearcair. I gcomhréir le ceanglais Threoir RoHS (Airteagal 5(5), (an dara fomhír)), beidh an díolúine bailí go dtí go ndéanfaidh an Coimisiún cinneadh maidir leis an iarratas ar athnuachan.

               D’fhonn meastóireacht a dhéanamh ar an iarratas chun an díolúine sin a athnuachan, sheol an Coimisiún staidéar
                  5
                i mí an Mheithimh 2015, a cuireadh i gcrích in 2016, chun an measúnú teicniúil agus eolaíoch is gá a dhéanamh, lena n‑áirítear comhairliúchán 8 seachtaine ar líne le páirtithe leasmhara
                  6
               . Anuas ar an staidéar sin ina ndearnadh measúnú ar na sonraí cuimsitheacha teicniúla agus eolaíocha agus ar an ionchur a fuarthas, mar a taifeadadh i dtuarascáil an staidéir, in 2019
                  7
                rinne an Coimisiún nuashonrú ar staidéar 2016, inar díríodh ar an measúnú socheacnamaíoch agus ar infhaighteacht na n‑ionadach maidir leis sin agus le díolúintí eile. Foilsíodh tuarascáil chríochnaitheach an staidéir
                  8
                agus tugadh fógra do na páirtithe leasmhara.

               Chuaigh an Coimisiún i gcomhairle le grúpa saineolaithe na mBallstát maidir le gníomhartha tarmligthe faoi Threoir RoHS le linn chruinnithe na saineolaithe an 1 Meán Fómhair 2016, an 29 Deireadh Fómhair 2018 agus an 21 Deireadh Fómhair 2019 chun tuairimí na mBallstát a bhailiú maidir le cur chuige beartaithe i gcomhréir le conclúidí na meastóireachtaí. Rinne sé gach ceann de na céimeanna gnásúla riachtanacha a bhaineann le díolúintí ón srian ar shubstaintí faoi Airteagal 5(3) go 5(7)
                  9
               . Tugadh fógra don Chomhairle agus do Pharlaimint na hEorpa faoi gach gníomhaíocht.

               Cuireadh an méid seo a leanas i dtábhacht sa staidéar críochnaitheach tacaíochta:

               ·tá ionadaigh ar fáil ar leibhéal an chórais (fearais solais dé-óidí astaithe solais (LED)), ach tá fíorú fós le déanamh i dtéarmaí toisí agus comhoiriúnacht leictreach maidir le raon na n‑ionadach ar leibhéal na gcompháirteanna (LED ionaid) agus maidir lena gcomhoiriúnacht le suiteálacha atá ann cheana;

               ·tá gá le níos mó ama chun dóthain roghanna malartacha comhoiriúnacha a fhorbairt, agus is mar gheall air sin a moladh sa staidéar athnuachan a dhéanamh ar an díolúine ar feadh na tréimhse uasta 3 bliana;

               ·is féidir go teicniúil na teorainneacha ar chion mearcair a laghdú cheana féin, áfach.

               Mar chonclúid, sonraíodh leis na measúnuithe eolaíocha agus teicniúla, lena n‑áirítear comhairliúcháin le páirtithe leasmhara, go leantar de bheith ag comhlíonadh na gcritéar díolúine maidir le díolúine 2(b)(3) mar níl ionadaigh iontaofa ar fáil go fóill. Léiríodh freisin i dtorthaí na meastóireachta nach lagódh an díolúine shonrach an chosaint don chomhshaol agus don tsláinte a thugtar le Rialachán REACH, i gcomhréir le hAirteagal 5 de Threoir 2011/65/AE.

               I gcomhréir leis na Treoirlínte maidir le Rialáil Níos Fearr, foilsíodh an dréacht‑Treoir Tharmligthe ar an Tairseach um Rialáil Níos Fearr ar feadh tréimhse 4 seachtaine le haghaidh aiseolas poiblí. Le linn na tréimhse sin , fuarthas 23 aighneacht. Athbhreithníodh an dréachtghníomh agus soiléiríodh é ag cur san áireamh roinnt de na pointí a ardaíodh.

               3.EILIMINTÍ DLÍ AN GHNÍMH THARMLIGTHE

               Leis an treoir tharmligthe, athnuaitear díolúine 2(b)(3) a liostaítear in Iarscríbhinn III a ghabhann le Treoir 2011/65/AE maidir le mearcair a úsáid le haghaidh feidhmeanna sonracha.

               Ba é conclúid mheasúnú an Choimisiúin, bunaithe ar staidéir tacaíochta agus ar chomhairliúcháin, go gcomhlíontar leis an iarraidh ar dhíolúine ceann amháin ar a laghad de na critéir a leagtar síos in Airteagal 5(1)(a) de Threoir RoHS lena dtugtar údar le síneadh na díolúine: ní féidir ionadú mearcair le hionadaigh iontaofa a áirithiú faoi láthair sna catagóirí lampaí a chumhdaítear leis an díolúine seo.

               Go hachomair, comhlíontar na coinníollacha le haghaidh na díolúine, agus tá díolúine 2(b)(3) le hathnuachan. Thángthas ar chonclúid sa mheasúnú freisin gur féidir an teorainn maidir le tiúchan mearcair sna catagóirí lampaí a chumhdaítear leis an díolúine sin a ísliú ó 15 mg go 10 mg in aghaidh an lampa.

               Socraítear dáta éaga na díolúine sin i gcomhréir le hAirteagal 5(2)(an chéad fhomhír). Mar a léiríodh sa mheastóireacht, le staid forbartha na n‑ionadach, tugtar údar leis an díolúine a athnuachan ar feadh 3 bliana eile. Ní mheastar go mbeidh drochthionchar ag an tréimhse bhailíochta ar an nuálaíocht.

               Is treoir tharmligthe í an ionstraim dlí, atá i gcomhréir leis an ngníomh dlí cumasúcháin, Treoir 2011/65/AE, go háirithe leis an tarmligean a leagtar amach in Airteagal 5(1) agus in Airteagal 20 di.

               Is é is cuspóir don treoir tharmligthe cuidiú le sláinte an duine agus leis an gcomhshaol a chosaint agus na forálacha maidir le feidhmiú an mhargaidh inmheánaigh i réimse an trealaimh leictrigh agus leictreonaigh a ailíniú, trí úsáid substaintí a bhfuil toirmeasc orthu seachas sin a cheadú i gcomhair feidhmeanna sonracha, le forálacha Threoir RoHS agus faoi choinníollacha Threoir RoHS agus an nós imeachta chun Iarscríbhinní III agus IV a oiriúnú don dul chun cinn eolaíoch agus teicniúil.

               Níl aon impleacht ag an treoir tharmligthe maidir le buiséad an Aontais Eorpaigh.

               TREOIR THARMLIGTHE (AE) …/... ÓN gCOIMISIÚN

               an 13.12.2021

               lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine chun mearcair a úsáid i lampaí fosfair neamhlíneacha trí bhanda

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir leis an srian ar shubstaintí guaiseacha áirithe a úsáid i dtrealamh leictreach agus leictreonach
                  10
               , agus go háirithe Airteagal 5(1), pointe (a), di,

               De bharr an mhéid seo a leanas:

               (1)Le Treoir 2011/65/AE ceanglaítear ar na Ballstáit a áirithiú nach mbeidh na substaintí guaiseacha a liostaítear in Iarscríbhinn II a ghabhann leis an Treoir sin i dtrealamh leictreach agus leictreonach a chuirtear ar an margadh. Níl feidhm ag an srian sin maidir le feidhmeanna díolmhaithe áirithe a liostaítear in Iarscríbhinn III a ghabhann leis an Treoir sin.

               (2)Liostaítear catagóirí an trealaimh leictrigh agus leictreonaigh a bhfuil feidhm ag Treoir 2011/65/AE ina leith in Iarscríbhinn I a ghabhann leis an Treoir sin.

               (3)Is substaint é mearcair a bhfuil srian air agus a liostaítear in Iarscríbhinn II a ghabhann le Treoir 2011/65/AE.

               (4)Le Cinneadh 2010/571/AE
                  11
               , dheonaigh an Coimisiún, i measc nithe eile, díolúine maidir le mearcair a úsáid i lampaí fosfair neamhlíneacha trí bhanda a bhfuil feadán > 17 mm ar trastomhas acu (e.g. T9) (‘an díolúine’), a liostaítear anois mar dhíolúine 2(b)(3) in Iarscríbhinn III a ghabhann le Treoir 2011/65/AE. Bhí an díolúine le dul in éag an 21 Iúil 2016, i gcomhréir hAirteagal 5(2), an dara fomhír, pointe (a), den Treoir sin.

               (5)Úsáidtear mearcair i lampaí fosfair neamhlíneacha trí bhanda chun solas ultraivialait a ghiniúint, ar solas é sin a thiontaítear ina sholas infheicthe leis an mbratú fluaraiseach ar an lampa. Tá dath an tsolais agus an dathscáthú ag brath ar chomhdhéanamh an bhrataithe, a bhfuil mearcair ann.

               (6)An 19 Nollaig 2014 agus an 15 Eanáir 2015, fuair an Coimisiún dhá iarratas ar athnuachan na díolúine (‘an t‑iarratas ar athnuachan’) atá laistigh den teorainn ama a leagtar síos in Airteagal 5(5) de Threoir 2011/65/AE, ar iarratas é ceann amháin acu a tugadh cothrom le dáta le faisnéis bhreise i mí Eanáir 2020. I gcomhréir le hAirteagal 5(5) de Threoir 2011/65/AE, beidh an díolúine bailí go dtí go ndéanfar cinneadh maidir leis an iarraidh ar athnuachan.

               (7)Is é conclúid na meastóireachta ar an iarratas ar athnuachan, inar cuireadh san áireamh infhaighteacht na n‑ionadach agus tionchar socheacnamaíoch an ionadaithe, go bhfuil sé dodhéanta go teicniúil faoi láthair mearcair a ionadú nó a dhíothú i gcás na bhfeidhmeanna lena mbaineann. Thángthas ar chonclúid sa mheastóireacht sin freisin gur féidir an teorainn maidir le tiúchan mearcair sna catagóirí lampaí a chumhdaítear leis an díolúine sin a ísliú ó 15 mg go 10 mg in aghaidh an lampa. Mar chuid den mheastóireacht, rinneadh comhairliúcháin le páirtithe leasmhara i gcomhréir le hAirteagal 5(7) de Threoir 2011/65/AE. Cuireadh na tuairimí a fuarthas le linn na gcomhairliúchán sin ar fáil go poiblí ar shuíomh gréasáin tiomnaithe.

               (8)Tá an díolúine i gcomhréir le Rialachán (CE) Uimh. 1907/2006 ó Pharlaimint na hEorpa agus ón gComhairle
                  12
               , agus ar an gcaoi sin ní lagaítear an chosaint don chomhshaol agus don tsláinte a thugtar léi.

               (9)Dá bhrí sin, is iomchuí an athnuachan ar an díolúine a dheonú, le foclaíocht athbhreithnithe ina leagtar amach raon feidhme teoranta na díolúine, ar feadh tréimhse 3 bliana, i gcomhréir le hAirteagal 5(2), an chéad fhomhír, de Threoir 2011/65/AE, chun sonraí breise a bhailiú i dtaca le hinfhaighteacht na n‑ionadach le haghaidh na gcineálacha lampaí sonracha a chumhdaítear leis an díolúine sin. I gcomhréir le hAirteagal 5(6) de Threoir 2011/65/AE, ba cheart dáta éaga 12 mhí a shocrú le haghaidh na díolúine reatha 2(b)(3). I bhfianaise thorthaí na n‑iarrachtaí leanúnacha chun teacht ar ionadú iontaofa, ní dócha go mbeidh drochthionchair ag fad na díolúine ar an nuálaíocht.

               (10)Ba cheart, dá bhrí sin, Treoir 2011/65/AE a leasú dá réir sin,

               TAR ÉIS AN TREOIR SEO A GHLACADH:

               Airteagal 1

               Leasaítear Iarscríbhinn III a ghabhann le Treoir 2011/65/AE mar a leagtar amach san Iarscríbhinn a ghabhann leis an Treoir seo.

               Airteagal 2

               1.Na dlíthe, na rialacháin agus na forálacha riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [lá deireanach den 6ú mí tar éis dháta theacht i bhfeidhm na Treorach seo] ar a dhéanaí. Cuirfidh siad téacs na bhforálacha sin in iúl don Choimisiún láithreach.

               Cuirfidh siad na forálacha sin i bhfeidhm ón [lá deireanach den 6ú mí tar éis dháta theacht i bhfeidhm na Treorach seo + 1 lá].

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an bealach le tagairt den sórt sin a dhéanamh.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Is chuig na Ballstáit a dhírítear an Treoir seo.

               Arna dhéanamh sa Bhruiséil, 13.12.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 174, 1.7.2011, lch. 88.

                     (2)

                        IO L 396, 30.12.2006, lch. 1.

                     (3)

                        Tá an liosta ar fáil ag:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/Lighting_Europe/2b3_LE_RoHS_Exemption__Req_Final.pdf and https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/NARVA/01_02_a__2b3_4a.pdf.

                     (5)

                        Tá tuarascáil chríochnaitheach an staidéir ar fáil ag
                  https://op.europa.eu/en/publication‑detail/-/publication/a3fdcc8c-4273-11e6-af30-01aa75ed71a1
                  .

                     (6)

                        An tréimhse chomhairliúcháin: an 21 Lúnasa 2015 go dtí an 16 Deireadh Fómhair 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                  https://ec.europa.eu/environment/waste/rohs_eee/studies_rohs1_en.htm
                  .

                     (9)

                        Tá liosta de na céimeanna riaracháin is gá ar fáil ar
                  shuíomh gréasáin an Choimisiúin
                  . Is féidir féachaint ar an gcéim reatha den nós imeachta maidir le gach dréachtghníomh tarmligthe i gClárlann Idirinstitiúideach na nGníomhartha Tarmligthe ag
                  https://webgate.ec.europa.eu/regdel/#/home
                  .

                     (10)

                        IO L 174, 1.7.2011, lch. 88.

                     (11)

                        Cinneadh 2010/571/AE ón gCoimisiún an 24 Meán Fómhair 2010 lena leasaítear, chun í a chur in oiriúint don dul chun cinn eolaíoch agus teicniúil, an Iarscríbhinn a ghabhann le Treoir 2002/95/CE ó Pharlaimint na hEorpa agus ón gComhairle a mhéid a bhaineann le díolúintí i gcomhair feidhmeanna ina bhfuil luaidhe, mearcair, caidmiam, cróimiam heicsifhiúsach, défheinil pholabróimínithe nó éitir dhéfheiníle pholabróimínithe (IO L 251, 25.9.2010, lch. 28).

                     (12)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH) lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n‑aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (IO L 396, 30.12.2006, lch. 1).

    ---documentbreak---

               IARSCRÍBHINN

               In Iarscríbhinn III a ghabhann le Treoir 2011/65/AE, cuirtear an méid seo a leanas in ionad iontráil 2(b)(3):

                        Díolúine

                        Raon feidhme agus dátaí infheidhmeachta

                        ‘2(b)(3)

                        Lampaí fosfair neamhlíneacha trí bhanda a bhfuil feadán > 17 mm ar trastomhas acu (e.g. T9): 15 mg

                        In éag an [Oifig na bhFoilseachán: 12 mhí tar éis fhoilsiú na Treorach Tarmligthe san Iris Oifigiúil]; Is féidir 10 mg a úsáid in aghaidh an lampa ó [Oifig na bhFoilseachán: 12 mhí + 1 lá tar éis fhoilsiú na Treorach Tarmligthe san Iris Oifigiúil] go dtí an [Oifig na bhFoilseachán: 3 bliana tar éis fhoilsiú na Treorach Tarmligthe san Iris Oifigiúil]’


title: TREOIR THARMLIGTHE (AE) /... ÓN gCOIMISIÚN lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine chun mearcair a úsáid i lampaí fluaraiseacha catóide fuaire agus lampaí fluaraiseacha leictreoide seachtraí sainchuspóireacha

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Chun í a chur in oiriúint don dul chun cinn teicniúil agus eolaíoch, leis an Treoir Tharmligthe seo ón gCoimisiún leasaítear Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle maidir le srian ar shubstaintí guaiseacha áirithe a úsáid i dtrealamh leictreach agus leictreonach (athmhúnlú)
                  1
                (Treoir RoHS). Baineann an leasú le díolúine maidir le feidhmeanna sonraithe ina bhfuil mearcair i lampaí fluaraiseacha catóide fuaire (CCFLanna) agus i lampaí fluaraiseacha leictreoide seachtraí (EEFLanna) sainchuspóireacha.

               Le hAirteagal 4 de Threoir RoHS cuirtear srian le substaintí guaiseacha áirithe a úsáid i dtrealamh leictreach agus leictreonach (TLL). Tá srianta i bhfeidhm faoi láthair ar 10 substaint a liostaítear in Iarscríbhinn II a ghabhann leis an Treoir: luaidhe, mearcair, caidmiam, cróimiam heicsifhiúsach, défheinilí polabróimínithe (PBB), éitir dhéfheiníle pholabróimínithe (PBDE), taláit bhis(2-eitilheicsil) (DEHP), taláit bhúitilbeinsile (BBP), taláit débhúitile (DBP) agus taláit dé-iseabúitile (DIBP). Liostaítear in Iarscríbhinní III agus IV ábhair agus comhpháirteanna TLLanna le haghaidh feidhmeanna sonracha atá díolmhaithe ón srian ar shubstaintí in Airteagal 4(1).

               Le hAirteagal 5 den Treoir  déantar foráil maidir le hIarscríbhinní III agus IV a chur in oiriúint don dul chun cinn eolaíoch agus teicniúil, lena bhféadfar deonú díolúintí, athnuachan díolúintí agus cúlghairm díolúintí a áireamh. De bhun Airteagal 5(1)(a), níltear le díolúintí a áireamh in Iarscríbhinní III agus IV ach amháin mura lagóidh an t‑áireamh sin an chosaint don chomhshaol agus don tsláinte a thugtar le Rialachán (CE) Uimh. 1907/2006 (REACH)
                  2
                agus má chomhlíonann siad aon cheann de na coinníollacha seo a leanas: (i) is dodhéanta go heolaíoch nó go teicniúil an tsubstaint a dhíothú nó a ionadú trí athruithe ar an dearadh, nó trí ábhair agus comhpháirteanna nach bhfuil aon cheann de na hábhair nó substaintí a liostaítear in Iarscríbhinn II ag teastáil lena n‑aghaidh; (ii) nach n‑áirithítear iontaofacht na n‑ionadach; (iii) is dócha gur mó na tionchair dhiúltachta iomlána don chomhshaol, don tsláinte agus do shábháilteacht an tomhaltóra a bheidh ann mar thoradh ar an tsubstaint a ionadú ná na tairbhí don chomhshaol, don tsláinte agus do shábháilteacht an tomhaltóra a bheidh ann mar thoradh air sin.

               Tá infhaighteacht na n‑ionadach agus tionchar socheacnamaíoch an ionadaithe le cur san áireamh sna cinntí maidir le díolúintí, agus fad na ndíolúintí sin. Tá aon tionchar a d’fhéadfadh a bheith ar an nuálaíocht le cur san áireamh sna cinntí maidir lena bhfad. Tá smaointeoireacht saolré ar thionchar foriomlán an díolúine le bheith i bhfeidhm, i gcás inarb ábhartha.

               Ceanglaítear le hAirteagal 5(1)(a) den Treoir go n‑áireoidh an Coimisiún ábhair agus comhpháirteanna TLL le haghaidh feidhmeanna sonracha a liostaítear in Iarscríbhinní III agus IV trí bhíthin gníomhartha tarmligthe aonair. Le hAirteagal 5(3) agus Iarscríbhinn V bunaítear an nós imeachta um iarratais a bhaineann le‑díolúine a chur isteach.

               2.COMHAIRLIÚCHÁIN ROIMH GHLACADH AN GHNÍMH

               Tá iarrataí á bhfáil ag an gCoimisiún
                  3
                ó oibreoirí eacnamaíocha maidir le díolúintí nua a dheonú agus a athnuachan de bhun Airteagal 5(3) agus Iarscríbhinn V a ghabhann le Treoir RoHS.

               Leis an díolúine 3 (a) go (c) d’Iarscríbhinn III faoi láthair ceadaítear úsáid mearcair i lampaí fluaraiseacha catóide fuaire agus i lampaí fluaraiseacha leictreoide seachtraí (CCFL agus EEFL) sainchuspóireacha nach mó ná (de réir an lampa): 3(a) Gearrfhad (≤ 500 mm):3,5 mg; 3(b) Meánfhad (>500 mm agus ≤ 1 500 mm): 5 mg; 3(c) Mórfhad (> 1 500 mm):13 mg.

               Fuair an Coimisiún iarratas amháin maidir leis an díolúine sin a athnuachan an 15 Eanáir 2015. Go bunúsach mhaígh na hiarratasóirí nach raibh ionadaigh ar fáil le haghaidh feidhmeanna a chumhdaítear leis an díolúine sin, a bhfuil saolré éifeachtach fada acu agus nach féidir ach na monaróirí agus na gairmithe iad a ionadú
                  4
               . Fuarthas iarratas ar athnuachan breise, ó na hiarratasóirí céanna, i mí Eanáir 2020. I gcomhréir le ceanglais Threoir RoHS (Airteagal 5(5), an dara fomhír), beidh an díolúine bailí go dtí go mbeidh cinneadh glactha ag an gCoimisiún ar an iarratas a athnuachan.

               D’fhonn meastóireacht a dhéanamh ar an iarratas chun an díolúine sin a athnuachan, sheol an Coimisiún staidéar
                  5
                i mí an Mheithimh 2015, a cuireadh i gcrích in 2016, chun an measúnú teicniúil agus eolaíoch is gá a dhéanamh, lena n‑áirítear comhairliúchán le páirtithe leasmhara ar líne a mhair 8 seachtaine
                  6
               . Anuas ar an staidéar sin ina ndearnadh measúnú ar na sonraí fairsinge teicniúla agus eolaíocha agus ar na rannchuidithe fairsinge teicniúla agus eolaíocha a fuarthas, mar a taifeadadh sa tuarascáil staidéir, rinne an Coimisiún dhá staidéar fhorlíontacha/nuashonraithe, lena n‑áirítear rannpháirtíocht páirtithe leasmhara. Dhírigh an staidéar a foilsíodh in 2019
                  7
                ar an measúnú socheacnamaíoch agus ar infhaighteacht na n‑ionadach, agus rinneadh nuashonrú bunaithe ar fhigiúirí ní ba dhéanaí agus ar shamhaltú in 2020
                  8
               . Foilsíodh na tuarascálacha críochnaitheacha maidir leis an staidéar agus maidir leis na nuashonruithe um measúnú socheacnamaíoch
                  9
               ; tugadh fógra do na páirtithe leasmhara.

               Chuaigh an Coimisiún i gcomhairle le grúpa saineolaithe na mBallstát maidir le gníomhartha tarmligthe faoi Threoir RoHS le linn cruinnithe saineolaithe an 1 Meán Fómhair 2016, an 29 Deireadh Fómhair 2018 agus an 21 Deireadh Fómhair 2019 chun tuairimí na mBallstát a bhailiú maidir le gníomh atá beartaithe i gcomhréir le torthaí na meastóireachtaí. Rinne sé gach céim nós imeachta is gá maidir le díolúintí ón srian ar shubstaintí faoi Airteagal 5(3) go 5(7)
                  10
               . Tugadh fógra don Chomhairle agus do Pharlaimint na hEorpa faoi gach gníomhaíocht.

               Cuireadh in iúl sa staidéar tacaíochta críochnaitheach go bhfuil ionadaigh atá saor ó mhearcair i bhfoirm lampaí dé-óidí astaithe‑solais (LED) ar fáil, agus go n‑úsáidtear iad i bhfoinsí solais i dtrealamh nua atá ag teacht ar an margadh. Mar sin féin, beartaíodh nach féidir lampaí LED a úsáid mar ionadaigh le haghaidh dheisiú TLLanna a dearadh ar dtús le foinsí solais CCFL/EEFL. Dá bhrí sin, ba cheart an díolúine a athnuachan le haghaidh TLLanna a dearadh ar dtús le foinsí solais CCFL/EEFL.

               Mar chríoch, sonraíodh sna measúnuithe eolaíocha agus teicniúla, lena n‑áirítear comhairliúcháin le páirtithe leasmhara, an méid seo a leanas:

               –Leantar de bheith ag comhlíonadh na gcritéar maidir le díolúine i dtaca le díolúine 3(a) go (c), mar nach bhfuil sé indéanta lampaí LED a úsáid mar ionadaigh chun TLLanna a dheisiú ar TLLanna iad a dearadh ar dtús le foinsí solais CCFL/EEFL. agus

               –mar gheall ar shaolré an-fhada CCFLanna/EEFLanna, tá údar leis an díolúine a athnuachan ar feadh 3 bliana breise.

               Sonraíodh i dtorthaí na meastóireachta freisin nach lagóidh an t‑athnuachan an chosaint don chomhshaol agus don tsláinte a thugtar le Rialachán REACH (i gcomhréir le hAirteagal 5 de Threoir 2011/65/AE).

               I gcomhréir leis na Treoirlínte maidir le Rialáil Níos Fearr, foilsíodh an dréacht-Treoir Tharmligthe ar an Tairseach um Rialáil Níos Fearr ar feadh tréimhse 4 seachtaine le haghaidh aiseolas poiblí. Le linn an chomhairliúcháin ar an dréachtghníomh, fuarthas 10 aighneacht. Soiléiríodh an fhoclaíocht díolúine bunaithe ar bharúlacha a fuarthas ó dhaoine den phobal. . Athbhreithníodh an dréachtghníomh tuilleadh chun tréimhse bhailíochta 3 bliana seachas 5 bliana a shocrú mar gur cuireadh ar fáil faisnéis go bhfuil dul chun cinn déanta maidir le hinfhaighteacht ionadach le blianta beaga anuas ó cuireadh an measúnú ar fáil in 2016 le linn an chomhairliúcháin. Sa bhreis air sin, tá an tréimhse bhailíochta 3 bliana i gcomhréir le dáta éaga na díolúine comhchosúla 35 in Iarscríbhinn IV de Threoir RoHS a bhaineann le lampaí fluaraiseacha catóide fuaire chomh maith. Sa bhreis air sin, tá an tréimhse bhailíochta 3 bliana comhleanúnach le ceanglais éicidhearthóireachta ós rud é nach gcomhlíonfaidh go leor lampaí, a thagann faoin díolúine seo faoi Threoir RoHS, na ceanglais éicidhearthóireachta a leagtar síos le Rialacháin Éicidhearthóireachta 2019/2020
                  11
                agus 2019/2021
                  12
                ó Mhí Mheán Fómhair.

               3.EILIMINTÍ DLÍ AN GHNÍMH THARMLIGTHE

               Leis an treoir tharmligthe, déantar díolúine 3(a) go (c) a athnuachan a liostaítear in Iarscríbhinn III a ghabhann le Treoir RoHS, chun mearcair a úsáid le haghaidh feidhmeanna sonraithe.

               Léiríodh i measúnú an Choimisiún, bunaithe ar staidéir thacaíochta agus comhairliúcháin, go gcomhlíonann an iarraidh ar dhíolúine ar a laghad ceann amháin de na critéir d’Airteagal 5(1)(a) de Threoir RoHS lena dtugtar údar le síneadh na díolúine: ní féidir mearcair a ionadú go hiontaofa sna catagóirí de lampaí a chumhdaítear leis an díolúine seo.

               Go hachomair, comhlíontar na coinníollacha le haghaidh na díolúine, agus tá na hiontrálacha díolúine (a) go (c) le bheith athnuaite.

               Leagtar amach na dátaí faoina rachaidh an díolúine in éag i gcomhréir le hAirteagal 5(2), an chéad fhomhír. Léiríodh sa mheasúnú go dtugtar údar leis an athnuachan le haghaidh na huastréimhse de 3 bliana le staid forbartha na n‑ionadach. Ní mheastar go mbeidh drochthionchair aige sin ar an nuálaíocht.

               Is treoir tharmligthe an ionstraim dlí, dá bhforáiltear i dTreoir 2011/65/AE, go háirithe chun na ceanglais a leagtar amach in Airteagal 5(1)(a) di a chomhlíonadh.

               Is é is cuspóir don treoir tharmligthe cuidiú le sláinte an duine agus an comhshaol a chosaint agus na forálacha maidir le feidhmiú an mhargaidh inmheánaigh i réimse an trealaimh leictrigh agus leictreonaigh a ailíniú, trí úsáid substaintí a bhfuil toirmeasc orthu seachas sin a cheadú i gcomhair feidhmeanna sonracha, le forálacha RoHS agus faoi choinníollacha RoHS agus an nós imeachta atá bunaithe inti chun Iarscríbhinní III agus IV a chur in oiriúint don dul chun cinn eolaíoch agus teicniúil.

               Níl aon impleacht ag an treoir tharmligthe maidir le buiséad an Aontais Eorpaigh.

               TREOIR THARMLIGTHE (AE) …/... ÓN gCOIMISIÚN

               an 13.12.2021

               lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine chun mearcair a úsáid i lampaí fluaraiseacha catóide fuaire agus lampaí fluaraiseacha leictreoide seachtraí sainchuspóireacha

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir leis an srian ar shubstaintí guaiseacha áirithe a úsáid i dtrealamh leictreach agus leictreonach
                  13
               , agus go háirithe Airteagal 5(1), pointe (a) di,

               De bharr an mhéid seo a leanas:

               (1)Le Treoir 2011/65/AE ceanglaítear ar na Ballstáit a áirithiú nach mbeidh na substaintí guaiseacha a liostaítear in Iarscríbhinn II a ghabhann leis an Treoir sin i dtrealamh leictreach agus leictreonach a chuirtear ar an margadh. Níl feidhm ag an srian sin maidir le feidhmeanna díolmhaithe áirithe a liostaítear in Iarscríbhinn III a ghabhann leis an Treoir sin.

               (2)Liostaítear catagóirí an trealaimh leictrigh agus leictreonaigh a bhfuil feidhm ag Treoir 2011/65/AE ina leith in Iarscríbhinn I a ghabhann leis an Treoir sin.

               (3)Is substaint é mearcair a bhfuil srian air agus a liostaítear in Iarscríbhinn II a ghabhann le Treoir 2011/65/AE.

               (4)Le Cinneadh 2010/571/AE
                  14
               , dheonaigh an Coimisiún, i measc nithe eile, díolúine chun mearcair a úsáid i lampaí fluaraiseacha catóide fuaire agus agus i lampaí fluaraiseacha leictreoide seachtraí (CCFL agus EEFL) sainchuspóireacha (‘an díolúine’), a liostaítear anois mar dhíolúine 3(a), 3(b) agus 3(c) in Iarscríbhinn III a ghabhann le Treoir 2011/65/AE. Bhí an díolúine le dul in éag an 21 Iúil 2016, i gcomhréir le hAirteagal 5(2), an dara fomhír, pointe (a), den Treoir sin.

               (5)Cumhdaítear leis an díolúine grúpa ilchineálach lampaí de chruthanna éagsúla, de theicneolaíochtaí éagsúla, d’fheidhmeanna éagsúla agus chun críoch éagsúil. Úsáidtear mearcair san fheadán gás-díluchtúcháin, atá fíor-riachtanach chun fuinneamh leictreach a thiontú go solas.

               (6)An 15 Eanáir 2015, fuair an Coimisiún iarratas chun an díolúine a athnuachan (‘an t‑iarratas ar athnuachan’), atá laistigh den teorainn ama a leagtar amach in Airteagal 5(5) de Threoir 2011/65/AE, a leanadh an 20 Eanáir 2020 le hiarratas breise ar athnuachan ó na hiarrthóirí céanna. I gcomhréir le hAirteagal 5(5) de Threoir 2011/65/AE, beidh an díolúine bailí go dtí go mbeidh cinneadh glactha ar an iarraidh ar athnuachan.

               (7)Léiríodh sa mheasúnú ar an iarratas ar athnuachan, inar cuireadh san áireamh infhaighteacht na n‑ionadach agus tionchar socheacnamaíoch an ionadaithe, go bhfuil ionadú nó díothú mearcair sna feidhmeanna lena mbaineann dodhéanta go teicniúil faoi láthair. Mar sin féin, cuireadh in iúl sa mheasúnú sin go bhfuil ionadaigh atá saor ó mhearcair i bhfoirm lampaí dé-óidí astaithe solais (LED) ar fáil, agus go n‑úsáidtear iad i bhfoinsí solais i dtrealamh nua atá ag teacht ar an margadh. Áiríodh comhairliúcháin le páirtithe leasmhara sa mheastóireacht i gcomhréir le hAirteagal 5(7) de Threoir 2011/65/AE. Cuireadh na barúlacha a fuarthas le linn na gcomhairliúchán sin ar fáil go poiblí ar shuíomh gréasáin tiomnaithe.

               (8)Tá an díolúine i gcomhréir le Rialachán (CE) Uimh. 1907/2006 ó Pharlaimint na hEorpa agus ón gComhairle
                  15
               , agus ar an gcaoi sin ní lagaítear an chosaint don chomhshaol agus don tsláinte a thugtar léi.

               (9)Cé gur cuireadh ionadaigh saor ó mhearcair in ionad CCFLanna agus EEFLanna in go leor feidhmeanna, tá na lampaí sin de dhíth i roinnt feidhmeanna fós chun a bhfeidhmíocht a áirithiú agus chun giniúint dramhaíola leictrí agus leictreonaí roimh am a sheachaint.

               (10)Dá bhrí sin is iomchuí an t‑athnuachan ar an díolúine a dheonú ar feadh tréimhse 3 bliana i gcomhréir le hAirteagal 5(2), an chéad fhomhír, de Threoir 2011/65/AE, le haghaidh na lampaí sin a úsáidtear i dtrealamh leictreach agus leictreonach a cuireadh ar an margadh sular glacadh an Treoir seo, agus le haghaidh na lampaí sin amháin. I gcomhréir leis an gcéad fhomhír d’Airteagal 5(2) de Threoir 2011/65/AE, ní dócha go mbeidh impleachtaí díobhálacha ag fad na díolúine ar an nuálaíocht.

               (11)Ba cheart, dá bhrí sin, Treoir 2011/65/AE a leasú dá réir sin,

               TAR ÉIS AN TREOIR SEO A GHLACADH:

               Airteagal 1

               Leasaítear Iarscríbhinn III a ghabhann le Treoir 2011/65/AE mar a leagtar amach san Iarscríbhinn a ghabhann leis an Treoir seo.

               Airteagal 2

               1.Na forálacha reachtaíochta, rialúcháin nó riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [lá deireanach den séú mí tar éis dháta theacht i bhfeidhm na Treorach seo] ar a dhéanaí. Cuirfidh siad téacs na bhforálacha sin in iúl don Choimisiún láithreach.

               Cuirfidh siad na forálacha sin i bhfeidhm ón [lá deireanach den séú mí tar éis dháta theacht i bhfeidhm na Treorach seo + 1 lá].

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an bealach le tagairt den sórt sin a dhéanamh.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Is chuig na Ballstáit a dhírítear an Treoir seo.

               Arna dhéanamh sa Bhruiséil, 13.12.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        Treoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir leis an srian ar shubstaintí guaiseacha áirithe a úsáid i dtrealamh leictreach agus leictreonach (IO L 174, 1.7.2011, lch. 88).

                     (2)

                        IO L 396, 30.12.2006, lch. 1.

                     (3)

                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_3__ac_/
                     3a_3b_3c_LE_RoHS_Exemption_Req__Final.pdf

                     (5)

                        Tá an tuarascáil chríochnaitheach ar an staidéar ar fáil ag:
                  https://op.europa.eu/ga/publication-detail/-/publication/a3fdcc8c-4273-11e6-af30-01aa75ed71a1

                     (6)

                        Tréimhse chomhairliúcháin: an 21 Lúnasa go dtí an 16 Deireadh Fómhair;
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , ag tosú ar leathanach 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Tá liosta de na céimeanna riaracháin is gá ar fáil ar
                  shuíomh gréasáin an Choimisiúin
                  . Is féidir féachaint ar chéim reatha an nóis imeachta maidir le gach dréachtghníomh tarmligthe i gClárlann Idirinstitiúideach na nGníomhartha Tarmligthe ag
                  https://webgate.ec.europa.eu/regdel/#/home
                  .

                     (11)

                        Rialachán (AE) 2019/2020 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le foinsí solais agus gléasanna rialaithe ar leithligh (IO L 315, 5.12.2019, lch. 209-240).

                     (12)

                        Rialachán (AE) 2019/2021 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le taispeántais leictreonacha (IO L 315, 5.12.2019, lch. 241-266).

                     (13)

                        IO L 174, 1.7.2011, lch. 88.

                     (14)

                        Cinneadh 2010/571/AE ón gCoimisiún an 24 Meán Fómhair 2010 lena leasaítear, chun í a chur in oiriúint don dul chun cinn eolaíoch agus teicniúil, an Iarscríbhinn a ghabhann le Treoir 2002/95/CE ó Pharlaimint na hEorpa agus ón gComhairle a mhéid a bhaineann le díolúintí i gcomhair feidhmeanna ina bhfuil luaidhe, mearcair, caidmiam, cróimiam heicsifhiúsach, défheinil pholabróimínithe nó éitir dhéfheiníle pholabróimínithe (IO L 251, 25.9.2010, lch. 28).

                     (15)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH), lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n-aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (IO L 396, 30.12.2006, lch. 1).

    ---documentbreak---

               IARSCRÍBHINN

               In Iarscríbhinn III a ghabhann le Treoir 2011/65/AE, cuirtear an méid seo a leanas in ionad iontrálacha 3, 3(a), 3(b) agus 3(c):

                        Díolúine

                        Raon feidhme agus dátaí infheidhmeachta

                        ʻ3

                        Mearcair i lampaí fluaraiseacha catóide fuaire agus i lampaí fluaraiseacha leictreoide seachtraí (CCFL agus EEFL) chun críoch speisialta a úsáidtear in TLL a chuirtear ar an margadh roimh an [Oifig na bhFoilseachán: Dáta foilsithe na Treorach Tarmligthe san Iris Oifigiúil] nach dtéann thar (in aghaidh an lampa):

                        3(a)

                        Gearrfhad (≤ 500 mm): 3.5 mg

                        In éag an [Oifig na bhFoilseachán: 3 bliana tar éis fhoilsiú na Treorach Tarmligthe san Iris Oifigiúil]

                        3(b)

                        Meánfhad (> 500 mm agus ≤ 1500 mm): 5 mg

                        In éag an [Oifig na bhFoilseachán: 3 bliana tar éis fhoilsiú na Treorach Tarmligthe san Iris Oifigiúil]

                        3(c)

                        Mórfhad (> 1 500 mm): 13 mg

                        In éag an [Oifig na bhFoilseachán: 3 bliana tar éis fhoilsiú na Treorach Tarmligthe san Iris Oifigiúil]’


title: TREOIR THARMLIGTHE (AE) /... ÓN gCOIMISIÚN lena leasaítear Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle, chun oiriúnú don dul chun cinn teicniúil agus eolaíoch, a mhéid a bhaineann le díolúine chun mearcair a úsáid i ndlúthshoilse fluaraiseacha aonchaidhpeacha chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Chun oiriúnú don dul chun cinn teicniúil agus eolaíoch, leasaítear leis an Treoir Tharmligthe seo ón gCoimisiún Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle maidir le srian le substaintí guaiseacha áirithe a úsáid i dtrealamh leictreach agus leictreonach (athmhúnlú)
                  1
                (Treoir RoHS). Baineann an leasú le díolúine i gcomhair feidhmeanna sonraithe ina bhfuil mearcair i ndlúthshoilse fluaraiseacha aonchaidhpeacha chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin.

               Le Treoir RoHS, cuirtear srian ar shubstaintí guaiseacha áirithe a úsáid i dtrealamh leictreach agus leictreonach (TLL), mar a shonraítear in Airteagal 4. Tá srian ar dheich substaint faoi láthair agus liostaítear iad in Iarscríbhinn II a ghabhann leis an Treoir: luaidhe, mearcair, caidmiam, cróimiam heicsifhiúsach, défheinilí polabróimínithe (PBB), éitir dhéfheiníle pholabróimínithe (PBDE), taláit bhis(2-eitilheicsil) (DEHP), taláit bhúitilbeinsile (BBP), taláit débhúitile (DBP) agus taláit dé-iseabúitile (DIBP). Liostaítear in Iarscríbhinní III agus IV ábhair agus comhpháirteanna trealaimh leictrigh agus leictreonaigh le haghaidh feidhmeanna sonracha atá díolmhaithe ó na srianta ar shubstaintí in Airteagal 4(1).

               Le hAirteagal 5 den Treoir, déantar foráil maidir le hIarscríbhinní III agus IV a chur in oiriúint don dul chun cinn eolaíoch agus teicniúil, lena bhféadfar deonú díolúintí, athnuachan díolúintí agus cúlghairm díolúintí a áireamh. De bhun Airteagal 5(1)(a), níltear le díolúintí a áireamh in Iarscríbhinní III agus IV ach amháin mura lagóidh an t‑áireamh sin an chosaint don chomhshaol agus don tsláinte a thugtar le Rialachán (CE) Uimh. 1907/2006 (REACH)
                  2
                agus i gcás ina gcomhlíontar aon cheann de na coinníollacha seo a leanas: (i) gur dodhéanta ó thaobh na heolaíochta de nó ar bhonn teicniúil an tsubstaint a dhíothú nó a ionadú trí athruithe ar an dearadh, nó trí ábhair agus comhpháirteanna nach bhfuil aon cheann de na hábhair nó substaintí a liostaítear in Iarscríbhinn II ag teastáil lena n‑aghaidh; (ii) nach n‑áirithítear iontaofacht na n‑ionadach; (iii) gur dócha gur mó na tionchair dhiúltacha iomlána don chomhshaol, don tsláinte agus do shábháilteacht an tomhaltóra mar thoradh ar an tsubstaint a ionadú ná na tairbhí iomlána don chomhshaol, don tsláinte agus do shábháilteacht an tomhaltóra.

               Thairis sin, ní mór infhaighteacht na n‑ionadach agus tionchar socheacnamaíoch an ionadaithe a chur san áireamh sna cinntí maidir le díolúintí, agus fad na ndíolúintí sin. Ní mór aon tionchar a d’fhéadfadh a bheith ar an nuálaíocht a chur san áireamh sna cinntí maidir le fad na ndíolúintí. Ní mór smaointeoireacht saolré ar thionchair fhoriomlána na díolúine a chur i bhfeidhm, i gcás inarb ábhartha.

               Sonraítear le hAirteagal 5(1)(a) gur gá don Choimisiún gníomhartha tarmligthe aonair a ghlacadh chun ábhair agus comhpháirteanna trealaimh leictrigh agus leictreonaigh le haghaidh feidhmeanna sonracha sna liostaí in Iarscríbhinní III agus IV a chur san áireamh nó, i gcás inarb infheidhme, a scriosadh. Le hAirteagal 5(3) agus Iarscríbhinn V, tugtar tuairisc ar an nós imeachta um iarratais a bhaineann le díolúine a chur isteach.

               2.COMHAIRLIÚCHÁIN ROIMH GHLACADH AN GHNÍMH

               Faigheann
                  3
                an Coimisiún iarrataí ó oibreoirí eacnamaíocha maidir le díolúintí a dheonú nó a athnuachan faoi Airteagal 5(3) agus Iarscríbhinn V a ghabhann le Treoir RoHS.

               Le díolúine 1(g) d’Iarscríbhinn III atá i bhfeidhm faoi láthair, ceadaítear mearcair a úsáid i ndlúthshoilse fluaraiseacha aonchaidhpeacha nach mó ná na luachanna seo a leanas (in aghaidh an dóire):

               1(g) Chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin: 3,5 mg.

               Fuair an Coimisiún iarratas amháin chun an díolúine sin a athnuachan an 28 Meitheamh 2016, iarratas a rinne an t‑iarratasóir céanna a athnuachan, ag cur faisnéis bhreise leis an 17 Eanáir 2020. Is amhlaidh a mhaígh an t‑iarratasóir nach raibh ionadaigh saor ó mhearcair ar fáil
                  4
               . I gcomhréir leis na ceanglais i dTreoir RoHS (Airteagal 5(5), an dara fomhír), fanann an díolúine bailí go dtí go ndéanfaidh an Coimisiún cinneadh maidir leis an iarratas ar athnuachan.

               Chun meastóireacht a dhéanamh ar an iarratas chun an díolúine sin a athnuachan, sheol an Coimisiún staidéar i mí an Mheithimh 2017
                  5
               , staidéar a tugadh i gcrích in 2018, chun an measúnú teicniúil agus eolaíoch is gá a dhéanamh, lenar áiríodh comhairliúchán ocht seachtaine ar líne le páirtithe leasmhara. Ionchur amháin a fuarthas le linn na gcomhairliúchán, agus malartuithe ina dhiaidh sin a doiciméadaíodh sa tuarascáil staidéir. Áiríodh sa staidéar faisnéis fhorleathan faoi infhaighteacht ionadach, lena n‑áirítear meastacháin 2020.

               Chuaigh an Coimisiún i gcomhairle le grúpa saineolaithe na mBallstát maidir le gníomhartha tarmligthe faoi Threoir RoHS le linn cruinniú saineolaithe an 29 Deireadh Fómhair 2018 agus fuair sé a dtuairimí ar mhodh oibre a moladh. Rinne sé gach céim nós imeachta ba ghá a bhaineann le díolúintí ón srian ar shubstaintí faoi Airteagail 5(3) go 5(7)
                  6
               . Tugadh fógra don Chomhairle agus do Pharlaimint na hEorpa faoi gach gníomhaíocht.

               Leagadh béim sa staidéar tacaíochta ar an méid seo a leanas:

               ·go bhfuil roghanna malartacha iontaofa, ar dé-óid astaithe solais (LED) iad atá saor ó mhearcair, ar fáil i gcomhair na gcatagóirí lampa a chumhdaítear leis an díolúine seo;

               ·go léirítear sna sonraí, gurb é a thiocfadh as an ionadú i dtaca le tionchair chomhshaoil, sláinte agus sábháilteachta tomhaltóirí de, go seachnófaí an mearcair atá sna fearais a chur ar an margadh, agus go laghdófaí ar an bhfuinneamh a ídítear le haghaidh soilsiú freisin;

               ·maidir le tionchair shocheacnamaíocha an ionadaithe, nach bhfuil coinne luath leis na costais mheasta ach amháin i gcomparáid leis na costais a bhfuil coinne leo ón gcéimniú amach nádúrtha atá ar siúl cheana féin agus nach measfar ina gcostais bhreise iad arna nginiúint mar gheall ar chéimniú amach éigeantach.

               Mar chríoch, sonraíodh sna measúnuithe eolaíocha agus teicniúla, lena n‑áirítear comhairliúcháin le páirtithe leasmhara, nach gcomhlíontar aon cheann de na critéir díolúine maidir le díolúine 1(g).

               I gcomhréir leis na Treoirlínte maidir le Rialáil Níos Fearr, foilsíodh an dréacht-Treoir Tharmligthe ar an Tairseach um Rialáil Níos Fearr ar feadh tréimhse 4 seachtaine le haghaidh aiseolas poiblí. Le linn an chomhairliúcháin ar an dréachtghníomh, fuarthas 13 aighneacht ó dhaoine den phobal. Cuireadh na pointí a ardaíodh san áireamh agus measadh nár ghá aon leasú ar an dréacht.

               3.EILIMINTÍ DLÍ AN GHNÍMH THARMLIGTHE

               Leis an treoir tharmligthe, cúlghairtear díolúine 1(g) a liostaítear in Iarscríbhinn III a ghabhann le Treoir 2011/65/AE, chun mearcair a úsáid le haghaidh feidhmeanna sonracha.

               Cinneadh sa mheasúnú a rinne an Coimisiún ar an iarraidh ar dhíolúine, bunaithe ar staidéir thacaíochta agus comhairliúcháin, nach gcomhlíontar leis an iarraidh ar dhíolúine aon cheann de na critéir a leagtar síos in Airteagal 5(1)(a) lena dtugtar údar le síneadh breise na díolúine. Is indéanta ó thaobh na heolaíochta de agus ar bhonn teicniúil mearcair a ionadú, le hionadaigh iontaofa, sna catagóirí lampa lena mbaineann an díolúine sin, agus cuirtear fianaise ar fáil gur mó tionchar foriomlán an ionadaithe, i dtaca le sábháilteacht chomhshaoil, sláinte agus tomhaltóirí, ná aon tionchar diúltach.

               Go hachomair, ní chomhlíontar a thuilleadh na coinníollacha chun an díolúine a dheonú, agus tá díolúine 1(g) le scriosadh, i gcomhréir le hAirteagal 5(1)(b).

               Tá an dáta a rachaidh an díolúine sin in éag le socrú i gcomhréir le hAirteagal 5(6) de Threoir RoHS, ar dá réir, i gcás ina gcúlghairfear díolúine, a rachaidh an díolúine in éag ar a luaithe 12 mhí, agus ar a dhéanaí 18 mí, tar éis dháta an chinnidh sin.

               Agus an dáta éaga á shocrú, tá le cur san áireamh go bhfuil sciar beag de na cineálacha lampa
                  7
                a chumhdaítear leis an díolúine sin faoi réir na gcritéar, a leagtar síos in Iarscríbhinn II de Rialachán (AE) 2019/2020 ón gCoimisiún lena leagtar síos ceanglais éicidhearthóireachta ar fhoinsí solais agus gléasanna rialaithe ar leithligh, atá infheidhme ón 1 Meán Fómhair 2021. Is amhlaidh nach gcuirfear na lampaí lena mbaineann ar an margadh tar éis an dáta sin de bharr na ceanglais sin a bheith le comhlíonadh. Is comhleanúnach sin freisin le measúnú an Choimisiúin faoi Threoir RoHS, lena n‑áirítear an anailís shocheacnamaíoch, inar cinneadh go bhfuil ionadaigh atá iontaofa go leormhaith agus atá saor ó mhearcair ar fáil go forleathan cheana féin i gcomhair na gcineálacha lampa a chumhdaítear leis an díolúine agus go bhfuil sé indéanta ó thaobh na heolaíochta de agus ar bhonn teicniúil mearcair a ionadú sna lampaí sin. Maidir leis an iontráil díolúine ina hiomláine faoi Threoir RoHS, áfach, tá le cur san áireamh nach ndéantar difear leis na critéir faoin Rialachán Éicidhearthóireachta thuasluaite d’fhormhór mór na lampaí a chumhdaítear leis an díolúine sin, eadhon dlúthshoilse fluaraiseacha gan gléasanna rialaithe comhtháite. Dá bhrí sin, is é an uasthréimhse bhailíochta is féidir, 18 mí tar éis an chinnidh, atá le socrú maidir le staid shonrach na mórchoda sin de lampaí a chumhdaítear leis an díolúine, ós gá na himthosca a bhaineann leis na lampaí sin a chur san áireamh, agus chun costais shocheacnamaíocha atá níos airde ná mar is gá a sheachaint ar rannpháirtithe sa mhargadh a bhfuil baint acu leis an ionadú, go háirithe i leith lampaí a dteastaíonn athsholáthar is casta uathu.

               Is treoir tharmligthe an ionstraim dlí, atá i gcomhréir le gníomh dlí cumasúcháin, Treoir 2011/65/AE, go háirithe leis an tarmligean a leagtar amach in Airteagail 5(1) agus 20 di.

               Is é is cuspóir don treoir tharmligthe rannchuidiú le sláinte an duine agus an comhshaol a chosaint agus na forálacha maidir le feidhmiú an mhargaidh inmheánaigh i réimse trealaimh leictrigh agus leictreonaigh a ailíniú, trí dhíolúine a tugadh maidir le húsáid substaintí le haghaidh feidhmeanna sonracha, ar substaintí iad a bhfuil toirmeasc orthu seachas sin, i gcomhréir le forálacha Threoir RoHS agus faoi choinníollacha Threoir RoHS agus an nós imeachta chun Iarscríbhinní III agus IV a chur in oiriúint don dul chun cinn eolaíoch agus teicniúil.

               Níl aon impleacht ag an treoir tharmligthe maidir le buiséad an Aontais Eorpaigh.

               TREOIR THARMLIGTHE (AE) …/... ÓN gCOIMISIÚN

               an 13.12.2021

               lena leasaítear Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle, chun oiriúnú don dul chun cinn teicniúil agus eolaíoch, a mhéid a bhaineann le díolúine chun mearcair a úsáid i ndlúthshoilse fluaraiseacha aonchaidhpeacha chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir leis an srian ar shubstaintí guaiseacha áirithe a úsáid i dtrealamh leictreach agus leictreonach
                  8
               , agus go háirithe Airteagal 5(1), pointe (b) di,

               De bharr an mhéid seo a leanas:

               (1)Le Treoir 2011/65/AE ceanglaítear ar na Ballstáit a áirithiú nach mbeidh na substaintí guaiseacha a liostaítear in Iarscríbhinn II a ghabhann leis an Treoir sin i dtrealamh leictreach agus leictreonach a chuirtear ar an margadh. Níl feidhm ag an srian sin maidir le feidhmeanna díolmhaithe áirithe a liostaítear in Iarscríbhinn III a ghabhann leis an Treoir.

               (2)Liostaítear catagóirí an trealaimh leictrigh agus leictreonaigh a bhfuil feidhm ag Treoir 2011/65/AE ina leith in Iarscríbhinn I a ghabhann leis an Treoir sin.

               (3)Is substaint é mearcair a bhfuil srian air agus a liostaítear in Iarscríbhinn II a ghabhann le Treoir 2011/65/AE.

               (4)De réir Threoir Tharmligthe 2014/14/AE
                  9
               , dheonaigh an Coimisiún díolúine maidir le húsáid mearcair, ina bhfuil cion uasta 3,5 mg, i ndlúthshoilse fluaraiseacha aonchaidhpeacha chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin (‘an díolúine’), a liostaítear anois mar dhíolúine 1(g) in Iarscríbhinn III a ghabhann le Treoir 2011/65/AE. Bhí an díolúine le dul in éag an 31 Nollaig 2017, i gcomhréir le hIarscríbhinn III a ghabhann le Treoir 2014/14/AE.

               (5)Úsáidtear mearcair i ndlúthshoilse fluaraiseacha aonchaidhpeacha chun solas ultraivialait a tháirgeadh, solas a thiontaítear ansin ina sholas infheicthe ag an mbratú fluaraiseach ar an mbolgán lampa.

               (6)An 28 Meitheamh 2016, fuair an Coimisiún iarratas ar athnuachan na díolúine (‘an t‑iarratas ar athnuachan’) laistigh den teorainn ama a leagtar síos in Airteagal 5(5) de Threoir 2011/65/AE, iarratas a tugadh cothrom le dáta le hiarratas athnuaite an 17 Eanáir 2020. I gcomhréir le hAirteagal 5(5) de Threoir 2011/65/AE, fanann an díolúine bailí go dtí go nglacfar cinneadh ar an iarratas ar athnuachan.

               (7)Cinneadh sa mheastóireacht ar an iarratas ar athnuachan, inar cuireadh san áireamh infhaighteacht ionadach agus tionchar socheacnamaíoch an ionadaithe, go bhfuil ionadaigh atá iontaofa go leormhaith agus atá saor ó mhearcair ar fáil i gcomhair na gcineálacha lampa a chumhdaítear leis an díolúine agus go bhfuil an t‑ionadú indéanta ó thaobh na heolaíochta de agus ar bhonn teicniúil. Thairis sin, cinneadh sa mheastóireacht sin gur léir gur mhó na tairbhí a bhaineann le hionadú ná aon tionchar diúltach. Áiríodh comhairliúcháin le páirtithe leasmhara sa mheastóireacht i gcomhréir le hAirteagal 5(7) de Threoir 2011/65/AE. Cuireadh na barúlacha a fuarthas le linn na gcomhairliúchán sin ar fáil go poiblí ar shuíomh gréasáin tiomnaithe.

               (8)Ós rud é nach gcomhlíontar a thuilleadh na coinníollacha a leagtar amach in Airteagal 5(1), pointe (a), de Threoir 2011/65/AE, ba cheart an díolúine a chúlghairm.

               (9)Ba cheart dáta éaga a shocrú maidir leis an díolúine sin i gcomhréir le hAirteagal 5(6) de Threoir 2011/65/AE. Bíodh go bhfuil sciar beag de na cineálacha lampa
                  10
                a chumhdaítear leis an díolúine sin faoi réir na gcritéar éicidhearthóireachta a leagtar síos in Iarscríbhinn II de Rialachán (AE) 2019/2020 ón gCoimisiún
                  11
               , atá infheidhme ón 1 Meán Fómhair 2021, agus nach gcuirfear ar an margadh a thuilleadh iad dá bhrí sin, ní dhéantar difear d’fhormhór mór na lampaí a chumhdaítear leis an díolúine reatha leis na critéir faoin Rialachán Éicidhearthóireachta thuasluaite. Dá bhrí sin, is é an dáta éaga uasta is féidir, 18 mí tar éis an chinnidh, ba cheart a shocrú maidir le hiontráil iomlán na díolúine chun costais shocheacnamaíocha atá níos airde ná mar is gá a sheachaint ar rannpháirtithe sa mhargadh a bhfuil baint dhíreach acu le hionadú na catagóire deiridh sin.

               (10)Ba cheart, dá bhrí sin, Treoir 2011/65/AE a leasú dá réir sin,

               TAR ÉIS AN TREOIR SEO A GHLACADH:

               Airteagal 1

               Leasaítear Iarscríbhinn III a ghabhann le Treoir 2011/65/AE mar a leagtar amach san Iarscríbhinn a ghabhann leis an Treoir seo.

               Airteagal 2

               1.Na forálacha reachtaíochta, rialúcháin nó riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [lá deireanach den séú mí tar éis dháta theacht i bhfeidhm na Treorach seo] ar a dhéanaí. Cuirfidh siad téacs na bhforálacha sin in iúl don Choimisiún láithreach.

               Cuirfidh siad na forálacha sin i bhfeidhm ón [lá deireanach den séú mí tar éis dháta theacht i bhfeidhm na Treorach seo + 1 lá].

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an bealach le tagairt den sórt sin a dhéanamh.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Is chuig na Ballstáit a dhírítear an Treoir seo.

               Arna dhéanamh sa Bhruiséil, 13.12.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 174, 1.7.2011, lch. 88.

                     (2)

                        IO L 396, 30.12.2006, lch. 1.

                     (3)

                        Tá an liosta le fáil ag:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        Ar fáil ag
                  https://rohs.exemptions.oeko.info/fileadmin/user_upload/RoHS_pack_13/Annex_1g/1g LE_RoHS_Exemption_Req_Final.pdf
                  .

                     (5)

                        Tá tuarascáil chríochnaitheach an staidéir le fáil ag
                  https://op.europa.eu/ga/publication-detail/-/publication/4ae54b9e-e070-11e8-b690-01aa75ed71a1/language-ga/format-PDF/source-84895526
                  .

                     (6)

                        Tá liosta de na céimeanna riaracháin is gá le fáil ar
                   shuíomh gréasáin an Choimisiúin
                  . Is féidir féachaint ar chéim reatha an nós imeachta maidir le gach dréachtghníomh tarmligthe i gClárlann Idirinstitiúideach na nGníomhartha Tarmligthe ag
                  https://webgate.ec.europa.eu/regdel/#/home
                  .

                     (7)

                        Déantar na táirgí atá faoin raon feidhme a rialáil freisin le Rialachán (AE) 2019/2020 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le foinsí solais agus gléasanna rialaithe ar leithligh a bhfuil feidhm aige ón 1 Meán Fómhair 2021. Murab ionann is Treoir 2011/65/AE, ní chuirtear srian le substaintí i dtáirgí leis an reachtaíocht éicidhearthóireachta ach socraítear léi ceanglais éifeachtúlachta fuinnimh atá le comhlíonadh chun na táirgí a chur ar an margadh. Ní chuirfear dlúthshoilse fluaraiseacha ag a bhfuil gléas rialaithe comhtháite (CFLi) ar an margadh de facto ón 1 Meán Fómhair 2021 ó tharla gan iad na ceanglais éifeachtúlachta fuinnimh sin a chomhlíonadh. Sainaithnítear i Rialachán (AE) 2019/2020 ón gCoimisiún ábhar mearcair mar ghné shuntasach chomhshaoil i saolré foinse solais, ach aithnítear ann gur le Treoir 2011/65/AE a rialaítear úsáid substaintí guaiseacha, lena n‑áirítear mearcair, i bhfoinsí solais.

                     (8)

                        IO L 174, 1.7.2011, lch. 88.

                     (9)

                        Treoir Tharmligthe 2014/14/AE ón gCoimisiún an 18 Deireadh Fómhair 2013 lena leasaítear Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle, chun oiriúnú don dul chun cinn teicniúil agus eolaíoch, a mhéid a bhaineann le díolúine chun 3,5 mg mearcair in aghaidh an lampa i ndlúthshoilse fluaraiseacha aonchaidhpeacha chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin (IO L 4, 9.1.2014, lch. 71).

                     (10)

                        Ón 1 Meán Fómhair 2021, cumhdaítear dlúthshoilse fluaraiseacha ag a bhfuil gléas rialaithe comhtháite (CFLi) leis an iontráil ‘Foinsí eile solais faoin raon feidhme nach luaitear thuas’ i dTábla 1 d’Iarscríbhinn II de Rialachán (AE) 2019/2020 ón gCoimisiún.

                     (11)

                        Mar a luaitear in Aithrisí 9 agus 10 de Rialachán (AE) 2019/2020 ón gCoimisiún, níl aon cheanglas sonrach éicidhearthóireachta maidir le cion mearcair le socrú sa Rialachán sin.

    ---documentbreak---

               IARSCRÍBHINN

               In Iarscríbhinn III a ghabhann le Treoir 2011/65/AE, cuirtear an méid seo a leanas in ionad iontráil 1(g):

                        Díolúine

                        Raon feidhme agus dátaí infheidhmeachta

                        ʻ 1(g)

                        Chun críoch soilsithe ghinearálta < 30 W a maireann a saolré cothrom le 20 000 u nó níos mo ná sin: 3,5 mg

                        In éag an [Oifig na bhFoilseachán: 18 mí tar éis fhoilsiú na Treorach Tarmligthe san Iris Oifigiúil]’


title: TREOIR THARMLIGTHE (AE) /... ÓN gCOIMISIÚN lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine chun mearcair a úsáid i lampaí díluchtaithe eile chun críoch speisialta

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Chun í a chur in oiriúint don dul chun cinn teicniúil agus eolaíoch, leis an Treoir Tharmligthe seo ón gCoimisiún leasaítear Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle maidir le srian ar shubstaintí guaiseacha áirithe a úsáid i dtrealamh leictreach agus leictreonach (athmhúnlú)
                  1
                (Treoir RoHS). Baineann an leasú le díolúine, 4(f) faoi láthair, maidir le feidhmeanna sonracha ina bhfuil mearcair i lampaí díluchtaithe eile chun críoch speisialta.

               Le Treoir RoHS, cuirtear srian ar shubstaintí guaiseacha áirithe a úsáid i dtrealamh leictreach agus leictreonach (TLL), mar a shonraítear in Airteagal 4. Tá srian ar dheich substaint faoi láthair agus liostaítear iad in Iarscríbhinn II a ghabhann le Treoir RoHS: luaidhe, mearcair, caidmiam, cróimiam heicsifhiúsach, défheinilí polabróimínithe (PBB), éitir dhéfheiníle pholabróimínithe (PBDE), taláit bhis(2‑eitilheicsil) (DEHP), taláit bhúitilbeinsile (BBP), taláit débhúitile (DBP) agus taláit dé‑iseabúitile (DIBP). Liostaítear in Iarscríbhinní III agus IV ábhair agus comhpháirteanna TLL le haghaidh feidhmeanna sonracha atá díolmhaithe ón srian ar shubstaintí in Airteagal 4(1).

               Le hAirteagal 5 den Treoir sin, déantar foráil maidir le hIarscríbhinní III agus IV a chur in oiriúint don dul chun cinn eolaíoch agus teicniúil, lena bhféadfar deonú díolúintí, athnuachan díolúintí nó cúlghairm díolúintí a áireamh. De bhun Airteagal 5(1)(a), níltear le díolúintí a áireamh in Iarscríbhinní III agus IV ach amháin mura lagóidh an t‑áireamh sin an chosaint don chomhshaol agus don tsláinte a thugtar le Rialachán (CE) Uimh. 1907/2006 (REACH)
                  2
                agus má chomhlíonann siad aon cheann de na coinníollacha seo a leanas: (i) is dodhéanta go heolaíoch nó go teicniúil an tsubstaint a dhíothú nó a ionadú trí athruithe ar an dearadh, nó trí ábhair agus chomhpháirteanna nach bhfuil aon cheann de na hábhair nó substaintí a liostaítear in Iarscríbhinn II ag teastáil lena n‑aghaidh; (ii) ní áirithítear iontaofacht na n‑ionadach; (iii) is dócha gur mó na tionchair dhiúltacha iomlána don chomhshaol, don tsláinte agus do shábháilteacht an tomhaltóra a bheidh ann mar thoradh ar an tsubstaint a ionadú ná na tairbhí don chomhshaol, don tsláinte agus do shábháilteacht an tomhaltóra.

               Thairis sin, ní mór infhaighteacht na n‑ionadach agus tionchar socheacnamaíoch an ionadaithe a chur san áireamh sna cinntí maidir le díolúintí, agus fad na ndíolúintí sin. Cuirfear aon tionchar a d’fhéadfadh a bheith ar an nuálaíocht san áireamh sna cinntí maidir le fad na ndíolúintí. Ní mór smaointeoireacht saolré ar thionchair fhoriomlána na díolúine a chur i bhfeidhm, i gcás inarb ábhartha.

               Thairis sin, sonraítear le hAirteagal 5(1)(a) gur gá don Choimisiún gníomhartha tarmligthe aonair a ghlacadh chun ábhair agus comhpháirteanna TLL le haghaidh feidhmeanna sonracha atá sna liostaí in Iarscríbhinní III agus IV a chur san áireamh. Le hAirteagal 5(3) agus Iarscríbhinn V, tugtar tuairisc ar an nós imeachta maidir le hiarratais a bhaineann le díolúine a chur isteach.

               2.COMHAIRLIÚCHÁIN ROIMH GHLACADH AN GHNÍMH

               Tá iarrataí faighte ag an gCoimisiún
                  3
                ó oibreoirí eacnamaíocha maidir le díolúintí a dheonú agus a athnuachan faoi Airteagal 5(3) agus Iarscríbhinn V a ghabhann le Treoir RoHS.

               Le díolúine 4(f) atá in Iarscríbhinn III faoi láthair, ceadaítear mearcair a úsáid i lampaí díluchtaithe eile chun críoch speisialta nach luaitear go sonrach san Iarscríbhinn seo.

               Fuair an Coimisiún trí iarraidh maidir leis an díolúine seo a athnuachan i mí Eanáir 2015. Mhaígh iarratasóir amháin go bhfuil sé dodhéanta go heolaíoch nó go teicniúil an mearcair sna lampaí a chumhdaítear leis an díolúine seo a ionadú
                  4
               , agus dhírigh an bheirt iarratasóirí eile a n‑iarrataí ar fheidhmeanna sonracha amhail lampaí díluchtaithe ard‑déine
                  5
                agus lampaí a úsáidtear le haghaidh leasú/polaiméiriú agus le haghaidh díghalrú
                  6
               , ar na forais chéanna go bhfuil sé dodhéanta go heolaíoch nó go teicniúil. I gcomhréir le ceanglais Threoir RoHS (Airteagal 5(5), an dara fomhír), beidh an díolúine bailí go dtí go mbeidh cinneadh glactha ag an gCoimisiún ar an iarraidh a athnuachan.

               D’fhonn meastóireacht a dhéanamh ar an iarratas chun an díolúine sin a athnuachan, sheol an Coimisiún staidéar
                  7
                i mí an Mheithimh 2015, a cuireadh i gcrích in 2016, chun an measúnú teicniúil agus eolaíoch is gá a dhéanamh, lena n‑áirítear comhairliúchán le páirtithe leasmhara ar líne a mhair 8 seachtaine
                  8
               . Anuas ar an staidéar sin ina ndearnadh measúnú ar na sonraí cuimsitheacha teicniúla agus eolaíocha agus ar na ranníocaíochtaí a fuarthas, mar a taifeadadh sa tuarascáil staidéir, in 2019 rinne an Coimisiún
                  9
                nuashonrú ar staidéar 2016 a díríodh ar an measúnú socheacnamaíoch agus ar infhaighteacht na n‑ionadach maidir leis sin agus le díolúintí eile. Foilsíodh tuarascáil chríochnaitheach an staidéir
                  10
                agus tugadh fógra do na páirtithe leasmhara.

               Chuaigh an Coimisiún i gcomhairle le grúpa saineolaithe na mBallstát maidir le gníomhartha tarmligthe faoi Threoir RoHS le linn cruinnithe saineolaithe an 1 Meán Fómhair 2016, an 29 Deireadh Fómhair 2018 agus an 21 Deireadh Fómhair 2019 chun tuairimí na mBallstát maidir leis na bearta a bhailiú i gcomhréir le torthaí na meastóireachtaí. Rinne sé gach céim nós imeachta is gá maidir le díolúintí ón srian ar shubstaintí faoi Airteagal 5(3) go 5(7) de Threoir RoHS
                  11
               . Tugadh fógra don Chomhairle agus do Pharlaimint na hEorpa maidir leis na gníomhaíochtaí uile a rinneadh.

               Leagadh béim sa staidéar tacaíochta ar an méid seo a leanas:

               ·Cumhdaítear réimse leathan feidhmeanna leis an díolúine, amhail cineálacha éagsúla lampaí ultraivialaite (e.g. lampaí leasaithe, lampaí a úsáidtear i bhfótaiceimic, polaiméirí a fhorbairt), lampaí teilgeora, lampaí gairneoireachta etc.

               ·Tuigtear go bhfuil ionadaithe saor ó mhearcair ar fáil ar leibhéal an chórais (lena n‑úsáid i soilse dé‑óide astaithe solais (LED)), ach go bhfuil teorainneacha éagsúla ag na hionadaithe sin agus nach féidir iad a úsáid in iliomad cineálacha lampaí díluchtaithe atá ann cheana chun críoch speisialta (athsholáthar comhpháirte).

               ·Faoi láthair, is dodhéanta go heolaíoch nó go teicniúil mearcair a ionadú i gcás na bhfeidhmeanna lena mbaineann agus ba cheart an díolúine reatha a athnuachan. Mar sin féin, i gcás inar féidir, ba cheart na feidhmeanna a shonrú a thuilleadh. Is féidir mionsonraí a shonrú cheana maidir leis na feidhmeanna nach féidir mearcair a ionadú ina leith le haghaidh cuid den díolúine. Ina dtaobh siúd, ba cheart feidhm a bheith leis an uastréimhse bailíochta don díolúine. Tá gá le foirmiú na díolúine a bhí ann roimhe seo maidir le ‘lampaí díluchtaithe eile chun críoch speisialta nach luaitear go sonrach’ go fóill le haghaidh na n‑úsáidí nach gcumhdaítear san fhoirmiú sonrach, ach ba cheart é a shíniú ar feadh tréimhse níos lú ná an uastréimhse 5 bliana i bhfianaise na bhféidearthachtaí an díolúine a theorannú amach anseo.

               ·Mar chonclúid, maidir leis na measúnaithe eolaíocha agus teicniúla, lena n‑áirítear comhairliúcháin le páirtithe leasmhara, lena shonraítear go leantar de bheith ag comhlíonadh na gcritéar díolúine i ndáil le díolúine 4(f), de réir na foclaíochta nua, mar ionadaithe iontaofa, níl siad ar fáil go fóill. Léirítear i dtorthaí na meastóireachta freisin nach lagóidh athnuachan na díolúine an chosaint don chomhshaol agus don tsláinte a thugtar le Rialachán REACH, i gcomhréir le hAirteagal 5 de Threoir 2011/65/AE.

               I gcomhréir leis na Treoirlínte maidir le Rialáil Níos Fearr, foilsíodh an dréacht‑Treoir Tharmligthe ar an Tairseach um Rialáil Níos Fearr ar feadh tréimhse 4 seachtaine le haghaidh aiseolas poiblí. Le linn an chomhairliúcháin ar an dréachtghníomh, fuarthas 36 aighneacht. Measadh na pointí a ardaíodh agus leasaíodh an dréachtghníomh dá réir sin.

               3.EILIMINTÍ DLÍ AN GHNÍMH THARMLIGTHE

               Leis an treoir tharmligthe, athnuaitear díolúine 4(f) in Iarscríbhinn III a ghabhann le Treoir 2011/65/AE, chun mearcair a úsáid i bhfeidhmeanna sonracha.

               Ba é conclúid mheasúnú an Choimisiún, bunaithe ar staidéir tacaíochta agus comhairliúcháin, go gcomhlíonann an iarraidh ar dhíolúine ar a laghad ceann amháin de na critéir a leagtar síos in Airteagal 5(1)(a) de Threoir RoHS lena dtugtar údar le síneadh an díolúine: ní féidir mearcair a ionadú go hiontaofa sna catagóirí de lampaí a chumhdaítear leis an díolúine seo.

               Go hachomair, comhlíontar na coinníollacha le haghaidh na díolúine, agus tá an iontráil díolúine 4(f) le bheith athnuaite. Sa mheasúnú thángthas ar an gconclúid gur cheart an chuid reatha níos leithne de chuid na díolúine a athnuachan ar feadh tréimhse níos lú de 3 bliana (iontráil 4(f)‑I) chun an díolúine a theorannú i bhfianaise na bhféidearthachtaí maidir le hionadú. I gcás inar féidir, ba cheart raon feidhme na díolúine a laghdú d’fheidhmeanna sonracha mar a leanas:

               ·4(f) –II: Mearcair i ngal‑lampaí mearcair ardbhrú a úsáidtear i dteilgeoirí i gcás inar gá aschur ≥ 2000 lúman ANSI;

               ·4(f) –III: Mearcair i ngal‑lampaí sóidiam ardbhrú a úsáidtear i soilsiú gairneoireachta;

               ·4(f) –IV: Mearcair i lampaí a eisíonn solas atá sa speictream ultraivialaite.

               Tá laghdú raon feidhme na díolúine ar an mbealach seo i gcomhréir leis an gcur chuige a chuirtear in iúl in aithris 19 de Threoir RoHS gur cheart díolúintí a theorannú ina raon feidhme agus ina bhfad tréimhse chun céimniú amach de shubstaintí guaiseacha in TLL de réir a chéile a bhaint amach. I gcás inar gá, ba cheart liosta na bhfeidhmeanna sonraithe a choigeartú tuilleadh amach anseo.

               Leagtar amach na dátaí éaga le haghaidh na díolúine seo i gcomhréir le hAirteagal 5(2), an chéad fhomhír. Mar a léiríodh sa mheasúnú, tugtar údar le hathnuachan na díolúine le haghaidh na huastréimhse de 5 bliana i gcomhair na bhfeidhmeanna sonracha le staid forbartha na n‑ionadach. Le haghaidh na hiontrála níos leithne 4 (f)‑I maidir le ‘lampaí díluchtaithe eile chun críoch speisialta nach luaitear go sonrach’, ba cheart an uastréimhse bailíochta a shocrú ag 3 bliana. Ní mheastar go mbeidh drochthionchar ag na tréimhsí bailíochta ar an nuálaíocht.

               Is treoir tharmligthe an ionstraim dlí, dá bhforáiltear i dTreoir 2011/65/AE, go háirithe chun na ceanglais a leagtar amach in Airteagal 5(1)(a) di a chomhlíonadh.

               Is é is cuspóir don treoir tharmligthe cuidiú le sláinte an duine agus an comhshaol a chosaint agus na forálacha maidir le feidhmiú an mhargaidh inmheánaigh i réimse an trealaimh leictrigh agus leictreonaigh a ailíniú, trí úsáid substaintí a cheadú le haghaidh feidhmeanna sonracha, ar substaintí iad a bhfuil toirmeasc orthu seachas sin, i gcomhréir le forálacha RoHS agus faoi choinníollacha RoHS agus an nós imeachta chun Iarscríbhinní III agus IV a chur in oiriúint don dul chun cinn eolaíoch agus teicniúil.

               Níl aon impleacht ag an treoir tharmligthe maidir le buiséad an Aontais Eorpaigh.

               TREOIR THARMLIGTHE (AE) …/... ÓN gCOIMISIÚN

               an 13.12.2021

               lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine chun mearcair a úsáid i lampaí díluchtaithe eile chun críoch speisialta

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir leis an srian ar shubstaintí guaiseacha áirithe a úsáid i dtrealamh leictreach agus leictreonach
                  12
               , agus go háirithe Airteagal 5(1), pointe (a) di,

               De bharr an mhéid seo a leanas:

               (1)Le Treoir 2011/65/AE ceanglaítear ar na Ballstáit a áirithiú nach mbeidh na substaintí guaiseacha a liostaítear in Iarscríbhinn II a ghabhann leis an Treoir sin i dtrealamh leictreach agus leictreonach a chuirtear ar an margadh. Níl feidhm ag an srian sin maidir le feidhmeanna díolmhaithe áirithe a liostaítear in Iarscríbhinn III a ghabhann leis an Treoir sin.

               (2)Liostaítear catagóirí an trealaimh leictrigh agus leictreonaigh a bhfuil feidhm ag Treoir 2011/65/AE ina leith in Iarscríbhinn I a ghabhann leis an Treoir sin.

               (3)Is substaint é mearcair a bhfuil srian air agus a liostaítear in Iarscríbhinn II a ghabhann le Treoir 2011/65/AE.

               (4)Le Cinneadh 2010/571/AE
                  13
               , dheonaigh an Coimisiún, i measc nithe eile, díolúine chun mearcair a úsáid i lampaí díluchtaithe eile chun críoch speisialta nach luaitear go sonrach (‘an díolúine’), a liostaítear anois mar dhíolúine 4(f) in Iarscríbhinn III a ghabhann le Treoir 2011/65/AE. Bhí an díolúine le dul in éag an 21 Iúil 2016, i gcomhréir le hAirteagal 5(2), an dara fomhír, pointe (a), den Treoir sin.

               (5)Baineann an fheidhm atá ag mearcair i lampaí díluchtaithe gáis chun críoch speisialta leis an bpróiseas chun solas a ghiniúint d’fhonn leictreachas a thiontú go solas.

               (6)An 15 Eanáir 2015, fuair an Coimisiún líon iarratas chun an díolúine a athnuachan (‘na hiarratais ar athnuachan’) atá laistigh den teorainn ama a leagtar amach in Airteagal 5(5) de Threoir 2011/65/AE. I gcomhréir le hAirteagal 5(5) de Threoir 2011/65/AE, beidh an díolúine bailí go dtí go mbeidh cinneadh glactha ar an iarraidh ar athnuachan.

               (7)Léiríodh sa mheasúnú ar na hiarratais ar athnuachan, inar cuireadh san áireamh infhaighteacht na n‑ionadach agus tionchar socheacnamaíoch an ionadaithe, go bhfuil ionadú nó díothú mearcair sna feidhmeanna lena mbaineann leis an díolúine dodhéanta go teicniúil faoi láthair. I bhfianaise na bhféidearthachtaí an díolúine a theorannú amach anseo le hionadú, is iomchuí, áfach, an athnuachan ar an díolúine a dheonú ar feadh tréimhse de 3 bliana agus sin amháin. Ba é ba chonclúid don mheastóireacht freisin gur féidir na feidhmeanna atá incháilithe le haghaidh athnuachan ar an díolúine a shainiú a thuilleadh i gcomhréir leis na critéir a leagtar amach in Airteagal 5(1), pointe (a), de Threoir 2011/65/AE mar gheall ar a bhfeidhmiúlacht shonrach agus a gceantar feidhme sonrach, eadhon gal‑lampaí mearcair ardbhrú a úsáidtear i dteilgeoirí, a úsáidtear le haghaidh soilsiú gairneoireachta a eisíonn solas atá sa speictream ultraivialaite. I gcomhair na bhfeidhmeanna sonracha sin, ba cheart an díolúine a athnuachan ar feadh uastréimhse de 5 bliana. Áiríodh comhairliúcháin le páirtithe leasmhara sa mheastóireacht i gcomhréir le hAirteagal 5(7) de Threoir 2011/65/AE. Cuireadh na barúlacha a fuarthas le linn na gcomhairliúchán sin ar fáil go poiblí ar shuíomh gréasáin tiomnaithe.

               (8)Tá an díolúine i gcomhréir le Rialachán (CE) Uimh. 1907/2006 ó Pharlaimint na hEorpa agus ón gComhairle
                  14
               , agus ar an gcaoi sin ní lagaítear an chosaint don chomhshaol agus don tsláinte a thugtar léi.

               (9)I bhfianaise thorthaí na n‑iarrachtaí leanúnacha chun teacht ar ionadú iontaofa, ní dócha go mbeidh drochthionchair ag tréimhse na díolúine ar an nuálaíocht.

               (10)Ba cheart, dá bhrí sin, Treoir 2011/65/AE a leasú dá réir sin,

               TAR ÉIS AN TREOIR SEO A GHLACADH:

               Airteagal 1

               Leasaítear Iarscríbhinn III a ghabhann le Treoir 2011/65/AE mar a leagtar amach san Iarscríbhinn a ghabhann leis an Treoir seo.

               Airteagal 2

               (1)Na forálacha reachtaíochta, rialúcháin nó riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [lá deireanach den séú mí tar éis dháta theacht i bhfeidhm na Treorach seo] ar a dhéanaí. Cuirfidh siad téacs na bhforálacha sin in iúl don Choimisiún láithreach.

               Cuirfidh siad na forálacha sin i bhfeidhm ón [lá deireanach den séú mí tar éis dháta theacht i bhfeidhm na Treorach seo + 1 lá].

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an bealach le tagairt den sórt sin a dhéanamh.

               (2)Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Dírítear an Treoir seo chuig na Ballstáit.

               Arna dhéanamh sa Bhruiséil, 13.12.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 174, 1.7.2011, lch. 88.

                     (2)

                        IO L 396, 30.12.2006, lch. 1.

                     (3)

                        Tá an liosta ar fáil ag:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Lighting_
                  Europe /4f_LE_RoHS_Exemption_Req_Final.pdf
                   .

                     (5)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Vske/4f_201412-09_RoHS_Application_VskE.pdf
                   .

                     (6)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/VDMA/4f_VDM A_excempt_req_4f_RoHS_16Jan14.pdf
                   .

                     (7)

                        Tá tuarascáil chríochnaitheach an staidéir le fáil ag
                  https://op.europa.eu/ga/publication-detail/-/publication/a3fdcc8c-4273-11e6-af30-01aa75ed71a1
                  .

                     (8)

                        Tréimhse chomhairliúchán: an 21 Lúnasa 2015 go dtí an 16 Deireadh Fómhair 2015,
                  https://rohs.exemptions.oeko.info
                  .

                     (9)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (10)

                  https://ec.europa.eu/environment/waste/rohs_eee/studies_rohs1_en.htm
                  .

                     (11)

                        Tá liosta de na céimeanna riaracháin is gá ar fáil ar
                  shuíomh gréasáin an Choimisiúin
                  . Is féidir féachaint ar chéim reatha an nóis imeachta maidir le gach dréachtghníomh tarmligthe i gClárlann Idirinstitiúideach na nGníomhartha Tarmligthe ag
                  https://webgate.ec.europa.eu/regdel/#/home
                  .

                     (12)

                        IO L 174, 1.7.2011, lch. 88.

                     (13)

                        Cinneadh 2010/571/AE ón gCoimisiún an 24 Meán Fómhair 2010 lena leasaítear, chun í a chur in oiriúint don dul chun cinn eolaíoch agus teicniúil, an Iarscríbhinn a ghabhann le Treoir 2002/95/CE ó Pharlaimint na hEorpa agus ón gComhairle a mhéid a bhaineann le díolúintí i gcomhair feidhmeanna a bhfuil luaidhe, mearcair, caidmiam, cróimiam heicsifhiúsach, défheinil pholabróimínithe nó éitir dhéfheiníle pholabróimínithe (IO L 251, 25.9.2010, lch. 28).

                     (14)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH), lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n‑aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (IO L 396, 30.12.2006, lch. 1).

    ---documentbreak---

               IARSCRÍBHINN

               In Iarscríbhinn III a ghabhann le Treoir 2011/65/AE, cuirtear an méid seo a leanas in ionad iontráil 4(f):

                        Díolúine

                        Raon feidhme agus dátaí infheidhmeachta

                        ‘4(f) -I

                        Mearcair i lampaí díluchtaithe eile chun críoch speisialta nach luaitear go sonrach san Iarscríbhinn seo

                        In éag an [Oifig na bhFoilseachán: 3 bliana tar éis fhoilsiú na Treorach Tarmligthe san Iris Oifigiúil]

                        4(f) -II

                        Mearcair i ngal-lampaí mearcair ardbhrú a úsáidtear i dteilgeoirí i gcás inar gá aschur ≥ 2000 lúman ANSI

                        In éag an [Oifig na bhFoilseachán: 5 bliana tar éis fhoilsiú na Treorach Tarmligthe san Iris Oifigiúil]

                        4(f) -III

                        Mearcair i ngal-lampaí sóidiam ardbhrú a úsáidtear i soilsiú gairneoireachta

                        In éag an [Oifig na bhFoilseachán: 5 bliana tar éis fhoilsiú na Treorach Tarmligthe san Iris Oifigiúil]

                        4(f) -IV

                        Mearcair i lampaí a eisíonn solas atá sa speictream ultraivialait.

                        In éag an [Oifig na bhFoilseachán: 5 bliana tar éis fhoilsiú na Treorach Tarmligthe san Iris Oifigiúil]’